ການປະຊຸມຂ່າວແນະນຳກ່ຽວກັບ
ກອງປະຊຸມຮ່ວມມືລົງທຶນຫວຽດນາມ-ລາວ 2016
(ພາບ: ອິນເຕີແນດ)
“ກອງປະຊຸມຮ່ວມມືລົງທຶນ ຫວຽດນາມ-ລາວ 2016 “ ຈະດຳເນີນໃນລະຫວ່າງວັນທີ 26 ແລະ 27/3 ຢູ່ນະຄອນ ດ່ານັ້ງ. ກອງປະຊຸມຮ່ວມມືລົງທຶນ ຫວຽດນາມ-ລາວ 2016 ຈະສຸມໃສ່ເນື້ອໃນ ທີ່ມີການກຳນົດທິດຮ່ວມມືລົງທຶນເຂົ້າບັນດາຂະແໜງ, ຂົງເຂດ, ສະຖານທີ່ເຊິ່ງຝ່າຍ ລາວບຸລິມາສິດດຶງດູດການລົງທຶນຈາກບັນດາວິສາຫະກິດຫວຽດນາມໃນໄລຍະຈະມາເຖິງ ແລະ ບັນດານະໂຍບາຍພິເສດ, ໜູນຊ່ວຍຂອງລັດຖະບານ ລາວໃຫ້ແກ່ບັນດານັກລົງທຶນ ຫວຽດນາມ. ນີ້ແມ່ນກາລະໂອກາດທີ່ດີເພື່ອໃຫ້ບັນດາວິສາຫະກິດ, ນັກລົງທຶນ ຫວຽດນາມສຳຜັດກັບບັນດາໂຄງການລົງທຶນໃໝ່ຢູ່ ລາວ, ເພີ່ມທະວີການເຊື່ອມຕໍ່ ແລະ ຊຸກຍູ້ບັນດາການເຄື່ອນໄຫວຮ່ວມມືລົງທຶນ, ດ້ານການຄ້າ, ການທ່ອງທ່ຽວ, ຄົມມະນາຄົມ… ໃນໄລຍະຈະມາເຖິງ. ກອງປະຊຸມກໍ່ຈະປຶກສາຫາລືກ່ຽວກັບທິດທາງຮ່ວມມືລົງທຶນລະຫວ່າງສອງປະເທດ ພ້ອມກັບບັນດາກົນໄກ, ນະໂຍບາຍໜູນຊ່ວຍຂອງລັດຖະບານສອງປະເທດ, ເພື່ອແນໃສ່ສ້າງກະແສລົງທຶນຂອງບັນດາວິສາຫະກິດ ຫວຽດນາມເຂົ້າ ລາວໃນໄລຍະຈະມາເຖິງ, ປະກອບສ່ວນປັບປຸງ ແລະ ພັດທະນາສາຍພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານຫວຽດນາມ - ລາວ.
ມາຮອດປະຈຸບັນຍອດຈຳນວນເງິນລົງທຶນຂອງ ຫວຽດນາມເຂົ້າ ລາວແມ່ນເກືອບ 5 ຕຶ້ USD.
(ແຫຼ່ງຄັດຈາກ VOV)